84 A. NIERMEYER 



sentiscat, quid muneri suo consentaneum et quid sibi agendum sit. Atque 

 sic quidquid agat magis magisque nmneris sui officiis respondere videbit. 

 Non serviliter alios imitans , abusus , si qui sint , facile observabit et tollere 

 conabitur. Cuius generis exemplum cernitur in ratione pro concione dicendi , 

 quae praecedenti seculo pervulgata erat, quum coram populo Christiano 

 sermones haberentur, linguarum peregrinarum vocabulis aliisque rebus 

 ineptis onerati. Non inagis vestigia sequetur eorum, qui nostra aetate 

 orationibus mere dogmaticis fastidium auditoribus creant, vel hanc fraudem 

 iis faciunt, ut sectatoris Christi magis esse opinentur in rebus theore- 

 ticis , quam practicis versari. Neque etiam sectabitur eos , qui , phantasiae 

 suae indulgentes, auditorum animos minus ad Christum erigant, quam 

 aures eorum oratione, poetarum imaginibus cumulata, mulceant.' Eodem 

 modo puerorum memoriam non, ut nonnulli solent, rebus supervacuis 

 obruet, necessarias leviter tantum attingens. Neque minus decora et Chri- 

 stianae Religionis maiestati contraria, quae passim in aedibus sacris fiunt, 

 auctoritate sua tuebitur. Domesticam, quae dicitur, visitationem non cum 

 quibusdam aversabitur, sed religiose potius obibit, ut homines, curae 

 suae mandates, magis magisque sensibus irapleat vere Christianis. Quid 

 plura? Mirum enini est, quam multa nostris etiam diebus reformarentur , 

 si modo Theologiae Practicae regulae cognoscerentur et observarentur. Mi- 

 rum est, quam multa placita, praesertim ad Homileticam et Liturgicam 

 pertinentia, tune brevi obsolescerent , quae nunc ab baud paucis, qui cum 

 Theologia Practica vix aliquam consuetudinem contraxerunt , magna inter- 

 dum iactatione et veluti ex tripode partim defenduntur, partim repro- 

 bantur. 



IV. Restat ut observemus , magnam Muneris Sacri gravitatem omnino 

 poscere ut recte geratur* 



Ab eo, qui muneri alicui praepositus est, iure poscitur, ut illud gerere 

 sciat, quoniam nunquam desunt, quorum intersit, qua ratione in eo ver- 

 setur. Quo maior vero est mnneris gravitas, quo plurium interest quo- 

 modo peragatur, quo a*npliora bona cum eo connexa sunt, eo niaiore iure 

 poscitur, ut non nisi viro, bene ad hoc parato, mandetur, eo plura, quo- 

 ties perverse geritur , damna inde oriuntur , quoties vero recte , emolumenta. 



